เทรนด์ของผู้บริโภคในปี 2020 ซึ่งมีแนวโน้มที่จะเลือกซื้อสินค้าที่สะท้อนถึงคุณค่าและความเชื่อ กลุ่มผู้บริโภคใดเป็นกลุ่มที่เติบโตมากับความ real time แบบสุดๆ เพราะแค่นั่งอยู่หน้าจอก็ได้ทุกอย่างแล้ว
ก. กลุ่มรักตัวกลัวตาย คลั่งไคล้ในการ check up ตัวเองตลอดเวลา
ข. กลุ่มฉาบฉวย ยึดแนวทาง Lazy culture เป็นหลัก
ค. กลุ่มโพธิสัตว์รักษ์ธรรมชาติ
ง. กลุ่มชอบใช้กำลังภายใน
ข้อที่ถูกต้องคือ ข.  เนื่องจาก กลุ่มฉาบฉวย ยึดแนวทาง Lazy culture เป็นหลัก หรือ เด็กรุ่นใหม่ Gen Z เป็นกลุ่มที่เติบโตมากับความ real time แบบสุดๆ เพราะแค่นั่งอยู่หน้าจอก็ได้ทุกอย่างแล้ว แม้แต่ ‘อาหาร’ นักวิเคราะห์หลายคนเคยนิยามพฤติกรรมเหล่านี้เอาไว้ว่าเป็นการกำเนิด Lazy culture ที่แท้จริง ทำให้ธุรกิจการสั่งอาหารเดลิเวอรี่ หรือพวกอาหารแช่แข็งทั้งหลายเติบโตขึ้นในหลัก 2 จุด ซึ่งในปี 2016 และ 2018 แอปฯ การส่งอาหารเดลิเวอรี่ขึ้นเป็น Top 5 ที่มีคนดาวน์โหลดมากที่สุด

ไม่ใช่แค่เรื่องปากท้องเท่านั้น ความสบายที่ครอบงำทำให้เกิดหนทางธุรกิจใหม่ๆ ขึ้น อย่าง ‘การศึกษา’ เมื่อก่อนการหาความรู้เพิ่มเติมเป็นเรื่องของการเดินทางเพื่อไปสถาบันติวเข้มต่างๆ แต่เดี๋ยวนี้สามารถเรียนทางออนไลน์ได้แถมยังถูกกว่าด้วย

แม้แต่แอปพลิเคชั่นต่างๆ ที่ตอบสนองการใช้ชีวิตแบบฉาบฉวย เช่น แอปฯ แปลภาษา คนในกลุ่มนี้ยอมที่จะซื้อ ‘เครื่องแปลภาษา’ มากกว่าที่จะเสียเงินเรียนภาษาเพราะเครื่องเดียวสามารถแปลได้ถึง 44 ภาษา และอีกหนึ่งข้อมูลที่น่าตกใจก็คือ ปัจจุบันนี้คนมีความจำสั้นขึ้นมากเพียง 7 วินาทีเท่านั้น เทียบกับ ‘ปลาทอง’ สัตว์ที่ถูกล้อเลียนบ่อยๆ เรื่องความจำสั้นกลับมีความจำที่มากกว่าที่ 8 วินาที พูดง่ายๆ ก็คือ คนกลุ่มนี้มีความเข้าใจในการใช้เทคโนโลยีเป็นอย่างดี ไม่เน้นใช้ชีวิตแบบปราณีต ไม่สนใจขั้นตอน โฟกัสแค่ที่ ผลลัพธ์ จึงยอมจ่ายกับอะไรที่ได้ผลลัพธ์แบบเรียลไทม์นั่นเอง